
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 93





                        din 27 iunie 2013

PRIVIND APROBAREA ACORDULUI DE PARTENERIAT ÎNTRE UNIVERSITATEA SPIRU HARET BUCUREŞTI SI MUNICIPIUL SIGHIŞOARA

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.772/19.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215 din 2001, Legea administraţiei publice locale, republicată, cu modificările şi completările ulterioare;

Având în vedere propunerea de parteneriat înaintată de către Universitatea Spiru Haret Bucureşti;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare;

Având în vedere prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere Raportul de specialitate al Arhitectului Sef, înregistrat cu nr. 13.451/14.06.2013, prin care, se propune aprobarea acordului de parteneriat între Municipiului Sighişoara si Universitatea Spiru Haret Bucureşti, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c”, „d”  şi „e”, (6) lit „a” pct. 1, 10 şi 11, (7) lit „a” şi (9), art. 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

 Art.1. Se aprobă încheierea Acordului de parteneriat între Municipiul Sighişoara şi Universitatea Spiru Haret Bucureşti, conform anexei care face parte integrantă din prezenta.

Art.2. Se împuterniceşte Primarul Municipiului, domnul Ioan Dorin Dăneşan, cu semnarea acordului de parteneriat prevăzut la art.1 din prezenta hotărâre.

Art.3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Arhitectul Sef.

Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar 

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Arhitect şef ;

1 ex. Universitatea Spiru Haret Bucureşti

8 ex. AF/FM

